Felda Sungai Tengi Selatan

Felda Sungai Tengi Selatan adalah sebuah rancangan Felda. Terletak di Daerah Hulu Selangor, Selangor Darul Ehsan dan juga termasuk dalam FELDA Wilayah Trolak.  Penduduknya lebih kurang 1000 orang, di mana terdapat 3 buah kampung iaitu Kampong Suria, Kampong Fajar dan Kampong Tasik Hijau (Kilang Sawit).  Luas keseluruhan 4,416 ekar.  Majoriti ladang adalah tanaman kelapa sawit.

Sesiapa yang hendak berkunjung ke Felda Sungai Tengi Selatan, hendaklah melalui   Lebuh Raya Utara Selatan dan menyusur ke  Bukit Tagar yang jaraknya lebih kurang 15km. Dan sekiranya melalui Tanjong Malim anda perlu melalui Jalan  dan kemudian  Jalan Sungai Tengi jarak jauhnya lebih kurang 48km. Sementara jika dari Bestari Jaya (Batang Berjuntai) jauh lebih kurang 27km.

Di Felda Sungai Tengi Selatan mempunyai tempat-tempat menarik seperti Projek Rock Melon yang bernilai 6.5 juta yang dibangunkan oleh Felda untuk dikontrakfarmingkan kepada pengusaha khususnya Peneroka Felda. Mula beroperasi setahun lalu dan telah mengeluarkan beribu metrik tan.

Selain daripada itu, terdapat Ladang Buah-Buahan yang dimajukan oleh Felda Agriculture Sdn. Bhd yang luasnya lebih kurang 1,000 ekar.  Disitu terdapat ladang pisang, dragon fruit, kelapa matag, cempedak madu, rambutan, pulasan, kolam ikan, ternak ayam  dan lain-lain lagi.  Lokasi ini memang sudah terkenal sebagai Pusat Agrotourism.

Dikalangan pengusaha di Felda Sungai Tengi Selatan, ramai terdiri di kalangan Peneroka/Penerokawati mengusahakan Projek Ternakan Ikan seperti Ikan Ketutu, Ikan Puyu, Ikan Tilapia dan lain-lain lagi. Dalam sektor industri luar bandar terdapat pengusaha  kuihmuih tradisional, jem & serikaya, kerepek, dalca, baulu dan kek. Terdapat juga Penternak kambing boer, ternakan ayam kampung, ternakan itek dan arnab.

Di peringkat pertandingan rancangan Felda, pernah memenangi beberapa anugerah dan diperingkat kampong pula pernah memenangi beberapa hadiah cemerlang. Infra pendidikan, Felda Sungai Tengi Selatan mempunyai sebuah Sekolah Kebangsaan dikenali SK Seri Fajar  dan Sekolah Rendah Agama.  Prasarana kampong, terdapat Mesjid Nurul Husna, Kedai PLB, Kedai G’Mart Felda dan Balai Raya.

 Rujukan 

Sungai Tengi Selatan
Kategori:Tanah rancangan FELDA di Selangor